ai4bharat/Pralekha huggingface dataset:
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरण व्याप्तीने 214.95 कोटी मात्रांचा टप्पा केला पार
12-14 वर्षे वयोगटात पहिली मात्रा म्हणून 4.06 कोटीहून अधिक लसीच्या मात्रा देण्यात आल्या.
भारतात उपचाराधीन रुग्ण संख्या सध्या 47,945
गेल्या 24 तासांत, 5,076 नव्या रुग्णांची नोंद
कोरोनामुक्तीचा दर सध्या 98.71%
साप्ताहिक पॉझिटिव्हिटी दर सध्या 1.72%
आज सकाळी 7 वाजेपर्यंतच्या तात्पुरत्या अहवालांनुसार,भारतातील कोविड प्रतिबंधक लसीकरण व्याप्तीने 214.95 कोटी  मात्रांचा टप्पा पार केला.
16 मार्च 2022 पासून 12-14 वर्षे वयोगटासाठी कोविड-19 प्रतिबंधक लसीकरण सुरू करण्यात आले.आतापर्यंत, 4.06 कोटीहून अधिक  अधिक किशोरवयीन मुलांना कोविड-19 प्रतिबंधक लसीची पहिली मात्रा देण्यात आली. त्याचप्रमाणे, 18-59 वर्षे वयोगटासाठी कोविड-19 प्रतिबंधक प्रिकॉशन मात्रेचे लसीकरण देखील 10 एप्रिल 2022 पासून सुरू झाले.
आज सकाळी 7 वाजेपर्यंत प्राप्त झालेल्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10414505
|
|
2nd Dose
|
|
10110733
|
|
Precaution Dose
|
|
6866692
|
|
FLWs
|
|
1st Dose
|
|
18435535
|
|
2nd Dose
|
|
17705582
|
|
Precaution Dose
|
|
13363109
|
|
Age Group 12-14 years
|
|
1st Dose
|
|
40623700
|
|
2nd Dose
|
|
30842436
|
|
Age Group 15-18 years
|
|
1st Dose
|
|
61792113
|
|
2nd Dose
|
|
52644732
|
|
Age Group 18-44 years
|
|
1st Dose
|
|
560884572
|
|
2nd Dose
|
|
514242591
|
|
Precaution Dose
|
|
76102563
|
|
Age Group 45-59 years
|
|
1st Dose
|
|
203958218
|
|
2nd Dose
|
|
196586758
|
|
Precaution Dose
|
|
40869173
|
|
Over 60 years
|
|
1st Dose
|
|
127620265
|
|
2nd Dose
|
|
122891258
|
|
Precaution Dose
|
|
43582209
|
|
Precaution Dose
|
|
18,07,83,746
|
|
Total
|
|
2,14,95,36,744
भारतात उपचाराधीन रुग्णांची संख्या 47,945 इतकी आहे.हे प्रमाण भारतात आढळलेल्या एकूण कोरोना रुग्णांपैकी 0.11% आहे.
परिणामी, भारतात कोरोनामुक्तीचा दर 98.71%.इतका आहे. गेल्या 24 तासांत 5,970 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची एकूण संख्या  4,39,19,264. इतकी झाली आहे.
गेल्या 24 तासात 5,076 नव्या कोरोना रुग्णांची नोंद झाली.
गेल्या 24 तासात एकूण 3,20,784 कोविड-19 चाचण्या घेण्यात आल्या. भारताने आतापर्यंत एकूण 88.94 कोटींहून अधिक  चाचण्या केल्या आहेत.
देशातील साप्ताहिक पॉझिटिव्हिटी दर सध्या 1.72% आहे आणि दैनंदिन पॉझिटिव्हिटी दर 1.58%. नोंदविण्यात आला आहे.ShilpaP/SampadaP/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 80
पंतप्रधान कार्यालय
जपान, पापुआ न्यू गिनी आणि ऑस्ट्रेलिया या देशांच्या दौऱ्यावर निघण्यापूर्वी पंतप्रधानांनी दिलेले निवेदन
नवी दिल्ली 19 मे 2023
जपानचे पंतप्रधान फ़ुमिओ किशिदा यांच्या आमंत्रणावरुन मी जपानच्या अध्यक्षतेखाली होत असलेल्या जी-7 शिखर परिषदेला उपस्थित राहण्यासाठी जपानमधील हिरोशिमा येथे जाण्यासाठी निघणार आहे. भारत-जपान शिखर परिषेदच्या निमित्ताने पंतप्रधान नुकतेच भारत भेटीसाठी येऊन गेले, तेव्हा झालेल्या भेटीनंतर लगेचच पुन्हा त्यांची भेट घेणे अत्यंत आनंददायी आहे. भारताकडे या वर्षी जी-20 समूहाच्या अध्यक्षपदाची जबाबदारी असल्यामुळे, जी-7 शिखर परिषदेतील माझी उपस्थिती अधिक अर्थपूर्ण ठरणार आहे. जगासमोर सध्या उभी असलेली आव्हाने आणि त्यांच्यावर सामूहिकपणे मात करण्याची गरज यासंदर्भात जी-7 सदस्य राष्ट्रे तसेच इतर निमंत्रित भागीदार यांच्यासोबत विचारांची देवाणघेवाण करण्यास मी उत्सुक आहे. हिरोशिमा जी-7 शिखर परिषदेला उपस्थित राहण्यासाठी आलेल्या काही नेत्यांशी मी द्विपक्षीय बैठका देखील घेणार आहे.
जपानमधील कार्यक्रमानंतर मी पापुआ न्यू गिनी मधील पोर्ट मोरेस्बी येथे जाणार आहे. याठिकाणचा हा माझा पहिलाच दौरा आहे तसेच, कोणत्याही भारतीय पंतप्रधानाने पापुआ न्यू गिनीला भेट देण्याची ही पहिलीच वेळ असेल. तेथे आयोजित करण्यात आलेल्या हिंद-प्रशांत द्वीप सहकार्य मंचाच्या तिसऱ्या शिखर परिषदेचे  यजमानपद मी आणि पापुआ न्यू गिनीचे पंतप्रधान जेम्स मारापे संयुक्तपणे भूषविणार आहोत. या महत्त्वाच्या शिखर परिषदेला उपस्थित राहण्याचे आमंत्रण 14 प्रशांत द्वीप देशांनी  स्वीकारल्याबद्दल मी त्यांचा आभारी आहे. वर्ष 2014 मध्ये माझ्या फिजी भेटीच्या दरम्यान एफआयपीआयसी या मंचाची सुरुवात करण्यात आली आणि आता पीआयसी मधील नेते हवामान बदल आणि शाश्वत विकास, क्षमता बांधणी तसेच प्रशिक्षण, आरोग्य आणि स्वास्थ्य, पायाभूत सुविधा आणि आर्थिक विकास यांसारख्या आपल्याला एकत्र आणणाऱ्या महत्त्वाच्या प्रश्नांच्या सोडवणुकीत सक्रियपणे सहभागी होतील अशी अशा मला वाटते आहे.
एफआयपीआयसीसह, या शिखर परिषदेत सहभागी होणारे पापुआ न्यू गिनीचे गव्हर्नर जनरल बॉब दादे, पंतप्रधान मारापे तसेच पीआयसीमधील इतर महत्त्वाच्या नेत्यांशी द्विपक्षीय संवाद साधण्याबाबत देखील मी उत्सुक आहे.
त्यानंतर, मी ऑस्ट्रेलियाचे पंतप्रधान अल्बानीज यांच्या आमंत्रणाला मान देऊन सिडनी शहराला भेट देणार आहे. यावेळी होऊ घातलेल्या आमच्या द्विपक्षीय बैठकीची मी प्रतीक्षा करत आहे कारण ही बैठक म्हणजे दोन्ही देशांतील द्विपक्षीय संबंधांचा आढावा घेण्याची तसेच यावर्षी मार्चमध्ये नवी दिल्ली येथे पार पडलेल्या आपल्या पहिल्याच भारत-ऑस्ट्रेलिया वार्षिक शिखर परिषदेच्या उद्दिष्टांचा पाठपुरावा करण्याची उत्तम संधी असेल. या भेटीदरम्यान मी ऑस्ट्रेलियाच्या अनेक मुख्य कार्यकारी अधिकाऱ्यांची तसेच व्यापार प्रमुखांची भेट घेऊन त्यांच्याशी संवाद साधणार आहे. सिडनी येथे होणाऱ्या एका विशेष कार्यक्रमात मी ऑस्ट्रेलियातील भारतीय समुदायाशी संवाद देखील साधणार आहे.
आरोग्य आणि कुटुंब कल्याण मंत्रालय
गुजरातच्या दिशेने येत असलेल्या ‘बिपरजॉय’ वादळाचा सामना करण्यासाठीच्या सज्जतेचा केंद्रीय आरोग्यमंत्री डॉ.मनसुख मांडवीय यांनी घेतला आढावा
वादळाला तोंड देण्यासाठी केंद्राच्या मदतीची दिली ग्वाही
केंद्रीय आरोग्य आणि कुटुंब कल्याण मंत्रालयाच्या राज्यस्तरीय आणि प्रादेशिक कार्यालयांसोबत समन्वयाने वादळाच्या परिस्थितीवर बारकाईने लक्ष ठेवण्यात येत आहे
केंद्र सरकारची आरोग्यविषयक शीघ्र प्रतिसाद पथके मदतीसाठी पूर्णपणे सज्ज
नवी दिल्ली, 13 जून 2023
केंद्रीय आरोग्य आणि कुटुंब कल्याण मंत्री डॉ.मनसुख मांडवीय यांनी भूज येथे गुजरात राज्याचे आरोग्यमंत्री ऋषिकेश गणेशभाई पटेल यांच्यासह ‘बिपरजॉय’वादळामुळे उद्भवू शकणाऱ्या आपत्तीच्या पार्श्वभूमीवर केंद्र तसेच गुजरात राज्य प्रशासनाच्या वतीने करण्यात आलेल्या तयारीचा आढावा घेतला.
‘बिपरजॉय’ हे “अत्यंत तीव्र चक्रीवादळ” येत्या 15 जून रोजी गुजरातच्या किनारपट्टी ओलांडेल असा अंदाज व्यक्त करण्यात येत आहे.
केंद्रीय आरोग्य आणि कुटुंब कल्याण मंत्रालय पश्चिम किनाऱ्यावरील गुजरातसह सर्व तटवर्ती राज्यांतील प्रादेशिक कार्यालयांच्या सतत संपर्कात राहून या राज्यांना वादळाच्या आपत्तीला तोंड देण्यासाठी सज्ज राहण्यासंदर्भात लागेल ती सर्व मदत करण्याच्या सूचना देत आहे. आतापर्यंत, अशा प्रकारच्या मदतीची मागणी कोणत्याही तटवर्ती राज्याने आरोग्य मंत्रालयाकडे केलेली नाही.
सहा बहु-शाखीय केंद्रीय शीघ्र प्रतिसाद आरोग्य पथके आपत्कालीन वैद्यकीय सुविधा आणि सेवा पुरवण्याची गरज उद्भवली तर त्यासाठी तयार ठेवण्यात आली आहेत. त्याचसोबत, वादळाने प्रभावित लोकांना मानसिक उपचार आणि तत्सम मदतीची गरज भासली तर ती पुरवण्यासाठी बेंगळूरू येथील एनआयएमएचएएनएस संस्थेतील पथकांना सज्ज राहण्याचे निर्देश देण्यात आले आहेत.
वादळाचे पश्चात परिणाम म्हणून कोणत्याही साथीच्या रोगांचा प्रसार वेळेवर शोधून काढण्यासाठी आयडीएसपी अर्थात एकात्मिक रोग सर्वेक्षण कार्यक्रमातील कर्मचाऱ्यांना राज्य/जिल्हा स्तरावरील सर्वेक्षम पथकांच्या माध्यमातून आपत्ती-पश्चात रोग-सर्वेक्षण मोहीम राबवण्याचे कार्य सोपवण्यात आले आहे. राज्यांना कोणत्याही प्रकारे लॉजिस्टिक्स संदर्भातील गरज भासली तर त्यासाठी एचएलएल लाईफकेअर या कंपनीला संदर्भित मालाचा पुरवठा करण्याचे निर्देश देण्यात आले आहेत.
केंद्रीय आरोग्य मंत्री वादळाच्या स्थितीवर बारकाईने सतत लक्ष ठेवून आहेत आणि कोणत्याही आरोग्यविषयक आपत्कालीन स्थितीला तोंड देण्यासाठी तयार राहण्यासाठी आवश्यक त्या सर्व उपाययोजना करत आहेत.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
पेयजल आणि स्वच्छता मंत्रालय
स्वच्छ भारत अभियानाअंतर्गत, बांधण्यात आलेल्या स्वच्छतागृहांच्या खर्चाबाबत स्पष्टीकरण
नवी दिल्ली, 27 एप्रिल 2018
स्वच्छ भारत मिशन ग्रामीण अंतर्गत, बांधण्यात आलेल्या स्वच्छतागृहांच्या खर्चाबाबत, सोशल मिडिया आणि काही मुद्रित आणि इलेक्ट्रॉनिक प्रसारमाध्यमात अयोग्य माहिती देण्यात येत असल्याचे केंद्रीय पेयजल आणि स्वच्छता मंत्रालयाच्या निदर्शनाला आले आहे.
घरामध्ये स्वच्छतागृह बांधण्यासाठी पात्र लाभार्थ्याला 12,000 रुपये प्रोत्साहन वा अनुदान म्हणून दिले जातात. यामध्ये केंद्र आणि राज्य सरकारचा वाटा 60:40 असा आहे. केंद्र सरकार आपला हिस्सा, राज्य सरकारकडे सुपुर्द करते आणि राज्य सरकार या कार्यक्रमाची अंमलबजावणी करते.
स्वच्छतागृहाची सरासरी किंमत 12,000 रुपये असली तरी स्थानिक जागानुसार त्यात फरक पडू शकतो. काही ठिकाणी लाभार्थी, सरकारकडून मिळणाऱ्या अनुदानापेक्षा जास्त खर्च करुन अधिक उत्तम स्वच्छतागृहं बांधू शकतात. अशा प्रकरणात सरकारचे प्रोत्साहन वा अनुदान, स्वच्छतागृहांच्या किंमती इतके असते असे म्हणणे योग्य ठरणार नाही असे मंत्रालयाने स्पष्ट केले आहे.
हे अभियान सुरु झाल्यापासून 7 कोटी स्वच्छतागृहे बांधण्यात आली आहेत. स्वच्छतेच्या व्याप्तीत ऑक्टोबर 2014 च्या 39 टक्क्यांवरुन 82 टक्क्यांपर्यंत वाढ झाली आहे.
B.Gokhale /N.Chitale/P.Malandkar
(Visitor Counter : 47
पंतप्रधान कार्यालय
बांगलादेश दौर्यावर रवाना होण्यापूर्वी पंतप्रधानांचे निवेदन
महामहीम पंतप्रधान शेख हसीना यांच्या निमंत्रणावरून मी 26-27 मार्च 2021 रोजी बांगलादेश दौऱ्यावर जात आहे.
मला आनंद झाला आहे कारण कोविड -19 महामारी सुरु झाल्यानंतर हा माझा पहिलाच परदेश दौरा आपल्या मित्र देशाचा आहे ज्याच्याशी भारताचे दृढ सांस्कृतिक, भाषिक आणि जिव्हाळ्याचे संबंध आहेत .
उद्याच्या राष्ट्रीय दिन सोहळ्यामध्ये सहभागी होण्यासाठी मी उत्सुक आहे. बांगलादेशचे राष्ट्रपिता बंगबंधू शेख मुजीबुर रहमान यांची जन्मशताब्दी देखील यानिमित्ताने साजरी केली जाणार आहे. बंगबंधू हे गेल्या शतकातील एक महान नेते होते, ज्यांचे जीवन आणि आदर्श लाखो लोकांना आजही प्रेरणा देत आहेत. मी त्यांच्या स्मृतींना श्रद्धांजली वाहण्यासाठी तुंगिपारामध्ये बंगबंधूंच्या समाधीला भेट देण्यास उत्सुक आहे.
मी पुराण परंपरेतील 51 शक्तीपीठांपैकी एक असलेल्या प्राचीन जशोरेश्वरी काली मंदिरात काली देवीची प्रार्थना करण्याची मी आतुरतेने वाट पाहत आहे.
ओरकंदी येथील मातुआ समुदायाच्या प्रतिनिधींबरोबर संवाद साधण्यासाठी मी विशेष उत्सुक आहे. इथूनच श्री श्री हरिचंद्र ठाकूरजींनी आपल्या पवित्र संदेशाचा प्रसार केला होता.
गेल्या वर्षी डिसेंबरमध्ये झालेल्या यशस्वी व्हर्चुअल बैठकीनंतर मी पंतप्रधान शेख हसीना यांच्याबरोबर व्यापक चर्चा करणार आहे. महामहिम राष्ट्रपती अब्दुल हमीद यांना भेटण्यासाठी तसेच इतर बांगलादेशी मान्यवरांशी संवाद साधण्यासाठी मी उत्सुक आहे.
माझा दौरा हा केवळ पंतप्रधान शेख हसीना यांच्या दूरदर्शी नेतृत्वाखाली बांगलादेशच्या उल्लेखनीय आर्थिक आणि विकासाच्या प्रगतीचे कौतुक करण्यासाठी नाही तर या यशासाठी भारताचा कायम पाठिंबा दर्शवण्यासाठी देखील आहे. कोविड -19 च्या विरोधात बांगलादेशच्या लढाईला मी भारताचे समर्थन आणि एकजुटता देखील व्यक्त करणार आहे.
मंत्रिमंडळ
भारत आणि जपान यांच्यातल्या आरोग्य आणि कल्याण क्षेत्रात सहकार्य कराराला केंद्रीय मंत्रिमंडळाची मान्यता
(नवी दिल्ली, 6 डिसेंबर 2018
आरोग्य सेवा क्षेत्रात भारत आणि जपान यांच्यातल्या सहकार्य करार आणि जपानच्या कनागावा सरकार यांच्यातल्या सामंजस्य कराराला केंद्रीय मंत्रिमंडळाने पूर्वलक्षी प्रभावाने मान्यता दिली.
अंमलबजावणी धोरण आणि उद्दिष्ट
स्वाक्षऱ्या केलेल्या कराराची प्रत मिळाल्यानंतर दोन्ही बाजूचे कार्य सुरू करण्यात येईल.
प्रभाव
पारंपरिक औषध पद्धती क्षेत्रात उभय देशातले सहकार्य या करारामुळे वृद्धींगत होईल. दोन्ही देशांसाठी हे महत्त्वपूर्ण राहील.
खर्च
यामुळे अतिरिक्त खर्चाचा बोजा पडणार नाही. संशोधन, प्रशिक्षण, बैठका यासाठीचा खर्च आयुष मंत्रालयाच्या सध्याच्या अंदाजपत्रकातून भागवला जाईल. पारंपरिक औषध क्षेत्रातल्या सहकार्यासाठी भारताने 14 देशांसमवेत करार केले आहे.
पार्श्वभूमी
भारताला पारंपरिक औषधांची समृद्ध परंपरा लाभली आहे. भारत-जपान द्विपक्षीय संबंधांना अध्यात्मिक, सांस्कृतिक अधिष्ठान लाभले आहे. जपानलाही पारंपरिक औषधांची परंपरा असल्याच्या पार्श्वभूमीवर जपानमध्ये आयुर्वेद आणि योगविषयी औत्सुक्य वाढत आहे.
B.Gokhale/N.Chitale /P.Kor
उपराष्ट्रपती कार्यालय
चांगले आरोग्य आणि आनंदासाठी तंत्रज्ञान हे मोठे परिवर्तनकारक: उपराष्ट्रपती जगदीप धनखड
“काही दशकांपूर्वी ज्या सुविधा भारतात क्वचितच मिळत असत त्या आता विभागीय स्तरावरही उपलब्ध असून त्या उच्च दर्जाच्याही आहेत,” असे उपराष्ट्रपती जगदीप धनखड यांनी म्हटले आहे. आरोग्य तंत्रज्ञान मूल्यांकन, 2023 या दुसऱ्या आंतरराष्ट्रीय परिसंवादात ते आज बोलत होते. आनंद आणि चांगले आरोग्य यासाठी तंत्रज्ञानाची भूमिका परिवर्तन घडवून आणणारी असल्याचे त्यांनी अधोरेखित केले. लोकांना कार्यक्षम सेवा पुरवण्यासाठी तंत्रज्ञानाचा उपयोग करून भारताने जगासमोर आदर्श ठेवला असल्याचे त्यांनी नमूद केले.
भारताने कोविड महामारीची स्थिती यशस्वीपणे हाताळल्याचे अधोरेखित करताना, उपराष्ट्रपतींनी भारताच्या लस मैत्री उपक्रमाकडे लक्ष वेधले. यामागची भावना, जगाला एक कुटुंब म्हणून पाहणाऱ्या ‘वसुधैव कुटुंबकम्’ या भारताच्या प्राचीन मूल्यात आहे, असे ते म्हणाले. जगात आरोग्य आणि आनंद जपण्यासाठी सर्व भागधारक आणि जागतिक नेत्यांनी समान विश्वास आणि दृढनिश्चयाने एकत्र येण्याचे आवाहन त्यांनी केले.
उपराष्ट्रपतींच्या भाषणाचा मजकूर खालीलप्रमाणे आहे.
https://www.pib.gov.in/PressReleasePage.aspx?PRID=1905543
रस्ते वाहतूक आणि महामार्ग मंत्रालय
एनएचएआय कन्सेशनर, कंत्राटदार आणि सल्लागार यांचे गुणांकन करणार
नवी दिल्ली, 26 ऑगस्ट 2020
राष्ट्रीय महामार्ग प्राधिकरण  पारदर्शक आणि सर्वसमावेशक ‘कामगिरी गुणांकन’ पद्धती, सल्लागार, कंत्राटदार आणि कन्सेशनर यांच्यासाठी सुरु करणार आहे. विविध एनएचएआय प्रकल्पांसाठी पुरवठादारांचे पोर्टल आधारीत तटस्थ मुल्यांकन करण्यात येणार आहे.
एनएचएआयच्या संकेतस्थळावर ‘पुरवठादार कामगिरी मुल्यांकन प्रणाली’ अंतर्गत हे पोर्टल उपलब्ध आहे. या पोर्टलअंतर्गत, एनएचएआयने म्हटले आहे, पुरवठादारांना स्व-मुल्यांकन करुन त्यांच्या प्रकल्पांशी संबंधित कागदपत्रे पोर्टलवर अपलोड करावी लागणार आहेत. दाखल केलेल्या कागदपत्रांची एनएचएआयकडून अनेक पातळ्यांवर पडताळणी केली जाईल, आणि यावर आधारीत पुरवठादाराचे गुणांकन केले जाईल.
पोर्टलवर प्रकल्पांच्या अंमलबजावणीच्या पद्धतीनुसार आणि बीओटी , बीओटी , एचएएम, ईपीसी कार्ये आणि प्राधिकरणाचे अभियंता, स्वतंत्र अभियंता आणि डीपीआर सल्लागारांसाठी काम पूर्ण करण्याच्या पद्धतीनुसार प्रकल्पांचे गुणांकन करण्याची तरतूद आहे. मूल्यांकन अतिशय तटस्थ आणि संतुलित पद्धतीने करण्यात आले आहे हे सुनिश्चित करण्यासाठी, बहु-स्तरीय पुनरावलोकनांद्वारे केलेले गुणांकन पुरवठादाराला दाखवले जाईल. पुरवठादारांना देखील या गुणांकनाविरोधात अपील करण्याची संधी मिळेल.
आतापर्यंत,पुरवठादारांनी 853 प्रकल्पांसाठी  माहिती भरली आहे, या माहितीचा विविध पातळीवर आढावा घेतला जात आहे. पोर्टलवर आवश्यक कागदपत्रे सादर करण्यात अपयशी ठरलेल्या पुरवठादाराला एनएचएआयच्या लिलाव प्रक्रियेत भाग घेता येणार नाही.
"नवीन प्रकल्प बहाल करण्याच्या पात्रतेच्या निकषांपैकी पुरवठादाराचे गुणांकन करण्यासाठी लिलाव प्रक्रियेच्या कागदपत्रांमध्ये योग्य त्या दुरुस्त्या समाविष्ट करण्यात आल्या आहेत," असे एनएचएच्या पत्रकात म्हटले आहे. गुणांकन पद्धतीमुळे पुरवठादारांची जबाबदारी वाढेल आणि त्याद्वारे महामार्गांच्या गुणवत्तेत सुधारणा होईल.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 212.17 cr Total Vaccine doses  have been administered so far under Nationwide Vaccination Drive
- 26,36,224 doses administered in last 24 hours
- India's Active caseload currently stands at 65,732
- Active cases stand at 0.15%
- Recovery Rate currently at 98.66%
- 22,031 recoveries in the last 24 hours increases Total Recoveries to 4,38,25,024
- 5,439 new cases recorded in the last 24 hours
- Daily positivity rate 
- Weekly Positivity Rate 
- 88.55 cr Total Tests conducted so far; 3,20,418 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 30 ऑगस्ट 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड-19 प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 212.17 कोटींचा  टप्पा ओलांडला आहे. देशभरात 2,82,59,616 सत्रांच्या आयोजनातून हे उद्दिष्ट साध्य करण्यात आले. 16 मार्च 2022 रोजी देशातील 12 ते 14 वर्ष वयोगटातील मुलामुलींसाठीची कोविड-19 प्रतिबंधक लसीकरण मोहीम सुरु झाली. आतापर्यंत 4 कोटी 02 लाखांहून अधिक  किशोरवयीन मुलांना कोविड-19 प्रतिबंधक लसीची पहिली मात्रा देण्यात आली आहे. त्याचप्रमाणे, देशातील वय वर्षे 18 ते 59 या गटातील नागरिकांना कोविड-19 लसीची खबरदारीची मात्रा देण्याचे अभियान देखील 10 एप्रिल 2022 सुरु करण्यात आले आहे.
भारतातील कोविड उपचाराधिन रुग्णसंख्या आता 65,732 इतकी आहे, देशातील आतापर्यंतच्या एकूण कोविड बाधितांच्या तुलनेत ही संख्या 0.15% आहे. परिणामी, भारतातील रोगमुक्ती दर आता 98.66% झाला आहे. गेल्या 24 तासांत 22,031 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 4,38,25,024 झाली आहे.
गेल्या 24 तासांत, देशात नव्या 5,439 नवीन कोविड रुग्णांची नोंद झाली.
गेल्या 24 तासांत देशात कोविड संसर्ग तपासण्यासाठी एकूण 3,20,418 चाचण्या करण्यात आल्या. देशात आतापर्यंत एकंदर 88 कोटी 55 लाखांहून अधिक  चाचण्या करण्यात आल्या आहेत. देशात साप्ताहिक पॉझिटीव्हिटी दर सध्या 2.64% आहे आणि दैनंदिन पॉझिटीव्हिटी दर 1.70% इतका नोंदला गेला आहे.
इतर अपडेट्स :N.Chitale/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 113
संरक्षण मंत्रालय
‘मेक इन इंडिया’ योजना
नवी दिल्ली, 21 सप्टेंबर 2020
सशस्त्र दलाची आवश्यकता लक्षात घेवून स्वदेशी संरक्षण उपकरणे, साधन सामुग्री वापरण्याचे लक्ष्य संरक्षण मंत्रालयाने निश्चित केले आहे. संरक्षण विभागाला लागणाऱ्या विविध उपकरणांची तसेच साधनांची खरेदी ही देशांतर्गत त्याचबरोबर परदेशातल्या विक्रेत्यांकडूनही केली जाते. मात्र ही खरेदी करताना सर्व प्रकारच्या धोक्यांचा विचार तसेच उपकरणे हाताळताना येत असलेली आव्हाने, तंत्रज्ञानात होणारा बदल तसेच सुरक्षा व्यवस्थेतील आव्हाने आणि सशस्त्र दलाला कायम सज्ज राहण्याची असलेली गरज, लक्षात घेतली जाते.
संरक्षण क्षेत्रामध्ये ‘मेक इन इंडिया‘ धोरण राबविताना विविध उपक्रमांचा विचार करण्यात आला आहे. देशामध्येच काही शस्त्रांची डिझाइन तयार करणे, संरक्षण वस्तूंचा विकास आणि उत्पादन करण्यासाठी प्रोत्साहन देण्यात येत आहे. त्याचबरोबर संरक्षण खरेदी प्रक्रिया ,अनुसार ‘बाय ‘, ‘स्वदेशी खरेदी‘, ‘भारतीय वस्तू खरेदी करणे आणि तयार करणे, ‘मेक’, ‘स्ट्रॅटेजिक पार्टनरशिप मॉडेल’ पेक्षा ‘स्वतः बनविणे’ या श्रेणीला प्राधान्य दिले आहे. आणि भांडवल संपादनासाठी वैश्विक श्रेणीला प्राधान्य देण्याचे धोरण गेल्या सहा आर्थिक वर्षांमध्ये म्हणजेच सन 2014-15 ते 2019-20  स्वीकारले आहे. तसेच सरकारने ‘एओएन’ म्हणजे ‘गरजेसाठी स्वीकार’ म्हणून अंदाजे 4,15,006 कोटींची 226 प्रकरणे मंजूर केली आहेत. यामध्ये विविध प्रकारानुसार भांडवल संपादन करण्यात आले असून संरक्षण खरेदी प्रक्रियेनुसार देशांतर्गत उत्पादनांना प्रोत्साहन देण्यात येत आहे.
यामध्ये संरक्षणासाठी अत्यंत महत्वाची असलेल्या साधन सामुग्रीचा समावेश आहे. अगदी 155 मिमी आर्टिलरी गन - ‘धनुष’, लढाऊ विमान ‘तेजस’, ‘आकाश’, जमिनीवरून हवेत मारा करणारे क्षेपणास्त्र, हल्ला करणारी पाणबुडी, ‘आयएनएस कलवरी’, आयएनएस चन्नई’, यांच्यासह अनेक महत्वाची संरक्षण शस्त्रास्त्रे, उपकरणे देशांतर्गत तयार करण्यात आली आहेत. ही सर्व सामुग्री सरकारच्या ‘मेक इन इंडिया’ योजनेतून प्रोत्साहन घेवून तयार केली आहेत. गेल्या तीन वर्षांमध्ये- सन 2017-18 ते 2019-2020 संरक्षण उपकरणांच्या केलेल्या खरेदीचा तपशील येथे देण्यात आला आहे.
अशी माहिती संरक्षण राज्यमंत्री श्रीपाद नाईक यांनी आज लोकसभेमध्ये शरमिष्ठा सेठीन यांनी विचारलेल्या एका प्रश्नाच्या लेखी उत्तरामध्ये दिली.
M.Iyengar/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
राष्ट्रपती कार्यालय
ईद-उल-फित्रच्या पूर्वसंध्येला राष्ट्रपतींनी दिल्या शुभेच्छा
नवी दिल्ली, 21 एप्रिल 2023
राष्ट्रपती द्रौपदी मुर्मू यांनी ईद-उल-फित्रच्या पूर्वसंध्येला देशवासीयांना शुभेच्छा दिल्या आहेत.
राष्ट्रपतींनी आपल्या संदेशात म्हटले आहे की, “ईद-उल-फित्रच्या शुभ मुहूर्तावर, मी भारतात आणि परदेशात राहणाऱ्या सर्व नागरिकांना , विशेषत: आपल्या मुस्लिम बंधू- भगिनींना हार्दिक शुभेच्छा देते.
रमजानच्या पवित्र महिना समाप्तीला साजरा केला जाणारा ईद हा सण प्रेम, करुणा आणि स्नेह भावनांचा प्रसार करतो. ईद आपल्याला एकता आणि परस्पर सौहार्दाचा संदेश देते. हा सण समरसतेच्या भावनेने ओतप्रोत असून शांततापूर्ण आणि समृद्ध समाज निर्माण करण्यासाठी आपल्याला प्रेरणा देतो.
यानिमित्ताने समाजात बंधुभाव आणि सौहार्द वृद्धिंगत करण्याचा संकल्प करूया.
राष्ट्रपतींचा संदेश वाचण्यासाठी इथे क्लिक करा.
N.Chitale/G.Deoda/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 71
सुक्ष्म, लघु आणि मध्यम उदयोग मंत्रालय
मेड इन इंडिया तंत्रज्ञानाच्या महत्त्वाचा पुनरूच्चार करत केंद्रीय सूक्ष्म, लघु आणि मध्यम उद्योग  मंत्री नारायण राणे यांनी केले इंटेलिजंट ट्रे रिट्रीव्हल सिस्टम  चे उद्घाटन
नवी दिल्ली, 4 जानेवारी 2023
केंद्रीय सूक्ष्म, लघु आणि मध्यम उद्योग  मंत्री नारायण राणे यांनी आज मेसर्स एसजेके इनोव्हेशन्स प्रायव्हेट लिमिटेड या कंपनीने तयार केलेल्या इंटेलिजेंट ट्रे रिट्रीव्हल सिस्टम  चे दूरदृश्य प्रणालीद्वारे उद्घाटन केले. गोव्यात मोपा आंतरराष्ट्रीय विमानतळावर ही प्रणाली स्थापन केली आहे आणि एसजेके इनोव्हेशन्स या मेक इन इंडिया एमएसएमई कंपनीने ही प्रणाली विकसित केली आहे. आयटीआरएस ही कृत्रिम बुद्धिमत्तेवर आधारित पूर्णपणे स्वयंचलित मशीन आहे. हे मशीन प्रगत स्क्रीनिंग तंत्रज्ञानासह प्रवासी सुरक्षा प्रदान करण्यासाठी मदत करते. ते प्रगत साधनांसह प्रतिमा विश्लेषण सॉफ्टवेअरसह सुसज्ज आहे. त्यामुळे स्क्रीनरला प्रत्येक सामानाबाबत योग्य निर्णय घेणे सोपे जाते. यामुळे पारंपरिक मशिन्सच्या तुलनेत अधिक जलद आणि सोप्या पद्धतीने स्क्रीनिंग पूर्ण करायला मदत होते. मशिनमध्ये उच्च धोक्याच्या सामानासाठी एक समर्पित मॉड्यूल देखील आहे. त्याकडे विमानतळावर त्वरित लक्ष देणे आवश्यक आहे. आयटीआरएस मशीन प्रवाशांना विमानतळावर हँड बॅगेजच्या तपासणीदरम्यान अनोखा अनुभव देते.
जागतिक दर्जाच्या पायाभूत सुविधा आणि वाहतूक सुविधा उपलब्ध करून देण्यासाठी पंतप्रधान सातत्याने करत असलेल्या प्रयत्नांचा पुनरुच्चार राणे यांनी यावेळी केला.
“गोव्यासाठी जागतिक दर्जाच्या पायाभूत सुविधा आणि वाहतूक सुविधा असलेले मोठे विमानतळ व्हावे, अशी आमची गेल्या अनेक वर्षांपासून मागणी आहे. 11 डिसेंबर 2022 रोजी पंतप्रधान नरेंद्र मोदी यांनी दिवंगत सहकारी मनोहर पर्रिकर यांचे नाव दिलेल्या गोव्याच्या मोपा या विमानतळाचे उद्घाटन केले. आणखी एक आनंददायी बाब म्हणजे मोप्यात आज स्थापित झालेली आयटीआरएस प्रणाली एका एमएसएमई कंपनीची 'मेड इन इंडिया' प्रणाली आहे आणि तिला भारतात पेटंट देखील प्राप्त आहे. आमच्यासाठी ही दुहेरी अभिमानाची आणि आनंदाची बाब आहे.”, असे नारायण राणे म्हणाले.S.Patil/P.Jambhekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 95
भारतीय स्पर्धा आयोग
इमोला ऍक्विझिशन कॉर्पोरेशनद्वारा इन्ग्राम मायक्रो इन्कचा 100% हिस्सा आणि एकमेव नियंत्रणाच्या प्रस्तावित अधिग्रहणाला सीसीआयची मंजुरी
नवी दिल्ली, 10 मे 2021
भारतीय स्पर्धा आयोगाने  ऍक्विझिशन कॉर्पोरेशनद्वारा इंग्राम मायक्रो इन्कचे 100% भागभांडवल आणि एकमात्र नियंत्रणाच्या प्रस्तावित अधिग्रहणाला मंजुरी दिली.
हे प्रस्तावित संयोजन इनग्राम माइक्रो इंकची 100 टक्के हिस्सेदारी आणि त्याच्या एकमेव नियंत्रणाच्या प्रस्तावित अधिग्रहण बरोबरच त्याच्या मूळ कंपन्या  जीसीएल इन्व्हेस्टमेंट मॅनेजमेंट इन्क आणि जीसीएल इन्वेस्टमेंट होल्डिंग इंक आणि  त्याच्या प्रत्यक्ष आणि अप्रत्यक्ष सहायक कंपन्या  संबंधित आहेत.
इमोला, प्लेटिनम इक्विटी ग्रुपशी संबंधित एक नव्याने स्थापन कंपनी आहे. प्लेटिनम इक्विटी ग्रुपला अशा कंपन्यांचे विलीनीकरण, अधिग्रहण आणि संचालन करण्याचा मोठा अनुभव आहे ज्या माहिती तंत्रज्ञान दूरसंचार, रसद, धातु सेवा, निर्मिती आणि वितरण यासह व्यवसायातील विविध बाबीबाबत ग्राहकांना सेवा आणि उपाय प्रदान करतात.
माहिती तंत्रज्ञान क्षेत्रातील इनग्राम माइक्रोचे मुख्यालय अमेरिकेत आहे आणि तंत्रज्ञान वितरण आणि वाहतूक, क्लाऊड सोल्युशन्स आणि ई-कॉमर्स पुरवठा साखळी सेवेत त्यांची विशेषता आहे.
सीसीआयचा सविस्तर आदेश लवकरच जारी केला जाईल.S.Tupe/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 177